open-index/open-wikipedia-markdown huggingface dataset:
Jan Fredrik Bjørntvedt

**Jan Fredrik "Jaffa" Bjørntvedt** (født 25. februar 1977) er en norsk tidligere fotballspiller som spilte for Sandefjord Fotball, breddeklubben Volda, Fram Larvik og Runar. Hans posisjon på banen var midtstopper. 

Han studerte på medialinja ved Høgskulen i Volda, og jobber nå i NRK. Han startet med å ha innslag på noen av Sandefjords sendinger sammen med Thomas Eftedal mens han var i SF, og han har lenge vist sterk interesse for medie-virksomhet. Bjørntvedt var sammen med Kim Peder Rismyhr vært med å lage tv-serien «Min Idrett» på NRK, hvor de viser frem unge idrettsutøvere i kampen om å bli verdensmestre i idretter som ikke har den bredeste dekning i vanlige idrettssendinger på TV.

Han er daglig leder og innehaver av Jaffa Entertainment.

## Referanser


## Eksterne lenker
* Profil på Altomfotball.no
*
Lars Reinton

**Lars Reinton** (født 29. mars 1896 i Hol i Hallingdal, død 14. oktober 1987) var en norsk landbrukshistoriker, lokalhistoriker og skolemann.

Han ble cand. philol. med historie hovefag ved Universitetet i Oslo i 1928 og ble dr. philos i 1940. Han var i mange år lektor i den høyere skolen, med lange avbrudd, fra 1928 til 1955. Han ble avsatt av nazistene i  1941. Han var tilknyttet Instituttet for sammenlignende kulturforskning fra 1942 til 1955, og ble statsstipendiat i 1957. Lars Reinton var aktiv i studentpolitikken i 1920-årene da han var tilknyttet den radikale bevegelsen Mot Dag og var formann i Studentmållaget i Oslo. 

Lars Reinton skrev sammen med broren Sigurd S. Reinton bygdebokverket *Folk og fortid i Hol* som ble utgitt i åtte bind mellom 1937 og 1982 og ble et pionerverk i norsk bygdeboklitteratur og bygdehistorie. Doktoravhandlinga om *[[Villandskarene|Villandane]]* kom i 1939. Han gav ut en oversikt over norrøn litteraturhistorie i 1946: *Den norrøne litteraturen*. *[[Seter]]bruket i Noreg* ble utgitt fra 1955 til 1961,  biografien *[[Olav Sletto]]* kom i 1966 og *Viehwirtschaft und Hirtenkultur* i 1969, som er et konsentrat av boka om seterbruket. Lars Reinton foreleste i landbrukshistorie ved Landbrukshøgskolen i en del år på 1960-tallet. 

Reinton var medlem i Det Norske Videnskaps-Akademi fra 1953, formann i Landslaget for bygde- og byhistorie fra 1945 til 1970 og redaktør i *[[Heimen]]*, et tidsskrift for bygde- og byhistorie.
 
Han var gift med Ingrid Evang Reinton, lektor og rektor ved Lambertseter videregående skole i Oslo 1961-1974. De fikk tre barn. Datteren Ragnhild Evang Reinton er professor emerita i allmenn litteraturvitenskap ved Universitetet i Oslo.

Lars Reinton var ridder av 1. klasse av St. Olavs orden  (1970).

## Bibliografi
* *Folk og fortid i Hol*, 8 bind, 1938-1982 (sm.m. Sigurd S. Reinton)
* *Villandane. Ein etterrøknad i norsk ættesoge*, 1939 
* *Den norrøne litteraturen*, 1946 
* *Sæterbruket i Noreg*, 3 bind, 1955-1961
* *Til seters. Norsk seterbruk og seterstell*, 1969; ISBN 82-521-1273-0

## Referanser
Generalsekretær

**Generalsekretær** er tittelen på den «overordnede sekretæren», det vil si den daglige lederen, i en stor organisasjon eller institusjon, for eksempel en interesseorganisasjon eller et vitenskapsakademi. Generalsekretæren er som regel ansatt, til forskjell fra organisasjonens styreleder som ofte blir valgt på et landsmøte eller en generalforsamling. 

Generalsekretær brukes også om den øverste lederen i administrasjonen av internasjonale organisasjoner som for eksempel FN, NATO, OPEC, Interpol og Europarådet. Ordet tilsvarer da det engelske *secretary general*.

Generalsekretæren i politiske partier kan også kalles partisekretær.

## Se også
*Administrerende direktør
*Daglig leder
*Formann
*Leder (funksjon)
*Organisasjon
*President

## Eksterne lenker
*
Lodejnoje Pole

**Lodejnoje Pole** (russisk: Лодейное Поле) er en by i Lodejnopolskij ujezd, som ligger i Leningrad oblast i Russland. Etter kommunereformen i Leningrad oblast i 2006 er byen egen kommune, men samtidig også det administrative sentrum i regionen med samme navn. Byen ligger ved elva Svir som er en del av Volga-Østersjøkanalen, 239 kilometer nordøst for St. Petersburg. Byen hadde .

## Historie
Byen ble grunnlagt i 1702 på befaling fra tsar Peter den store og fikk bystatus i 1785. Bakgrunnen for grunnleggelsen var tsarens opprettelse av den baltiske flåte (østersjøflåten), som trengte fartøyer, og der, på strekningen mellom Sankt Petersburg til Arkhangelsk (*den arkhangelske trakt*) skulle bygges *Olonets' skipsverft* ved Svir, navngitt etter sin beliggenhet i  *[[ujezd]]* Olonets. I 1703 og 1704 ble østersjøflåtens sto første skip bygd her. Frem til verftet ble stengt i 1830 bygde det over 400 skip, blant dem fregatten «Mirnyj», et av de to skip i de første russiske Antarktisekspedisjonene under Lasarev og Bellingshausen. Det var under disse ekspedisjoner at det antarktiske kontinent første gang ble betrådt.

Under annen verdenskrig (*[[fortsettelseskrigen]]*) lå frontlinjen i desember 1941 frem til våkenstillstanden i september 1944 i over 1000 dager i umifddelbar nærhet av byen. Deer srto den fast, ettersom de finske styrkers forsøk på å forsere Svir slo alle feil.

Lodejnoe Pole er vennskapskommune med Gildeskål i Nordland. Samarbeidet ble formelt etablert i 1993.

## Referanser


## Eksterne lenker
*
Leidulv Risan

**Leidulv Risan** (født 1948) er norsk manusforfatter og regissør. Han var tilknyttet Den norske filmskolen som professor II i regi fra 1998 til 2005. Fra august 2005 til 2009 var han ansatt som professor og leder for manuslinjen ved filmskolen. Fra 2014 til 2018 var Risan manuskonsulent ved NFI.

Fra 2002 til 2005 mottok han Statens kunstnerstipend for filmkunstnere og dramatikere. Risan har sin utdannelse fra Stockholms universitet og Dramatiska institutet i Stockholm. Risan har skrevet manus og/eller regissert en rekke norske kort- og spillefilmer samt dramaserier for fjernsyn.

## Filmografi (utdrag)
* *[[Ved kongens bord]]*, 2005, manus og regi
* *[[Kodenavn Hunter]]*, 2005, manus (med Jarl Emsell Larsen og Petter Rosenlund)
* *[[Bryllupet (norsk film)|Bryllupet]]*, 2000, manus og regi
* *[[Fire høytider]]*, 2000, regi og manus (med Bjørn Skaar)	
* *[[Blodsbånd (1998)|Blodsbånd]]*, 1998, manus og regi
* *[[Cellofan – med døden til følge]]*, 1998, manus
* *Læraren*, 1996, regi
* *Gull og grønne skoger*, 1996, manus (med Arthur Johansen)
* *[[Pakten]]*, 1995, regi og manus (med Arthur Johansen)
* *Skaidi*, 1995, manus (med Arthur Johansen)
* *Krigerens hjerte*, 1992, regi og manus (med Arthur Johansen)
* *Lørdag.., søndag*, 1983
* *[[Dykket]]*, 1988, manus (med Carlos Wiggen) 
* *[[Etter Rubicon]]*, 1987, regi og manus (med Arthur Johansen)
* *Lørdag/Søndag*, 1985, manus og regi
* *Martin*, 1981, regi
* *Sendetid*, 1978 manus og regi
* *Sympatisøren*, 1978, regi

## Eksterne lenker
*
Podporozje

**Podporozje** (russisk: Подпорожье) er en by i Leningrad oblast (fylke) i Russland. Byen ligger ved elva Svir, 285 km nordøst for St. Petersburg. Podporozje grenser til Onegasjøen og republikken Karelen, Vologda oblast og til de to regionene Tikhvin og Lodejnoje Pole i Leningrad oblast. Byen hadde .

Etter kommunereformen i Leningrad oblast i 2006 er Podporozje egen kommune, og er samtidig det administrative sentrum i regionen med samme navn. Regionen består av ytterligere fire mindre kommuner, med til sammen 14&nbsp;000 innbyggere. 

Podporozje ble grunnlagt i 1936, og fikk bystatus i 1956.

Podporozje er vennskapskommune med Steigen i Nordland.

## Referanser


## Eksterne lenker
*
Sofala

**Sofala** var hovedstaden i Munhumutapaimperiet som omfattet nåværende Zimbabwe og Mosambik. Det var en by som afrikanerne hadde bygget på en arkitektonisk god måte med store steinbygninger med søyler og gull. 

Sofalas historie skriver seg fra 700-tallet. Den ligger på sørsiden ved munningen av Sofalaelven på Afrikas østkyst og ble sagt å kunne ha plass til hundre store skip. Araberne drev handel her og fra 1100-tallet styrket de byens kapasitet som handelsby ved å bruke elvegående dhowbåter til å bringe gull fra gruver i Great Zimbabwe og ut til kysten. 

De svære palassene i byen ble ødelagt etter at portugisiske kjøpmenn oppdaget at imperiet hadde handelsforbindelser til Kina og andre østlige regioner. Portugiseren Pero de Covilhao besøkte Sofala i 1489 etter han hadde fått rapporter om gullgruver i innlandet. Thome Lopez som fulgte Vasco da Gama til India i 1502 mente at Sofala var Bibelens Ofir. Fra denne tid begynte Sofala å forfalle. Portugal bygget fortet Fort San Caetano i Sofala i 1505. Til dette brukte man stein importert fra Europa. Steinen ble resirkulert i det 20. århundre da den ble  brukt til å bygge katedralen i Beira. Nå er det bare få ruiner igjen etter fortet i Sofala. Da Beira ble anlagt på nordsiden av elven i 1890, mistet Sofala sin betydning. Etter hvert som avskoging av elvebredden økte, ble elva full av mudder og vanskelig å seile på.

Sofala Bank og Sofala (provins) er oppkalt etter byen.

## Eksterne lenker
* Sofala i 1911 encyclopedia
Haakon Dahlstrøm

**Haakon Dahlstrøm** (1907–2006) var en norsk offiser i Frelsesarmeen som ledet organisasjonen i en rekke land. Han var gift med Eili Holme (1946).

Haakon Dahlstrøm ble offiser i Frelsesarmeen i 1931, etter å ha vært soldat i Oslo 1. korps som senere fikk navnet Templet korps. Han tjenestegjorde i Storbritannia, Ghana, Nigeria, Finland, Norge, og Færøyene.

Dahlstrøm studerte ved Musikkonservatoriet fra 1942 til 1945. Han gjorde en betydelig innsats som arrangør av hymner og religiøse melodier og var i mange år musikksekretær ved Frelsesarmeens hovedkvarter i Oslo. Gjennom hele livet samlet og katalogiserte han omkring 50 000 titler, forfattere og komponister. Noe av dette arbeidet er presentert i hans bøker.

På tross av sin store interesse for musikk, var det forkynneren Haakon Dahlstrøm som nådde fram til folk flest både i overført og praktisk betydning. Hele livet var Dahlstrøm på reise med budskapet sitt. Han besøkte små og store steder over hele landet til langt over fylte 90 år.

## Bøker
* 1990: *Med takt og tone*, Salvata Kristelige Forlag
* 1990: *Mellom notelinjene*, Salvata Kristelige Forlag
* 1991: *Ord i samklang*, Salvata Kristelige Forlag

## Utmerkelser
* 1975: Ridder av St. Olavs Orden

## Biografi
Emil Skartveit gav i 2008 ut Haakon Dahlstrøms biografi:*"Jeg er ingen blomst "*  ISBN 9788230602447

## Eksterne lenker
* Et biografisk essay  tekst: Nils-Petter Enstad
*Biografi om Arméens høvding - Om Haakon Dahlstrøms biografi
Viskadalens Folkhögskola

**Viskadalens Folkhögskola** er en folkehøgskole i Seglora ved Borås i Sverige og ble etablert i 1928 som *Västra Sveriges Arbetares Folkhögskola*.

I skolens kursprogram inngår allmenne fag, naturvitenskap og fritidslederutdanning. Skolens kurstilbud strekker seg fra ett til fire år.

## Se også
*Arbetarrörelsens folkhögskola

## Eksterne lenker
* Viskadalens Folkhögskola
Arbetarrörelsens folkhögskola

**Arbetarrörelsens folkhögskola ** (AFiG) ble etablert som en folkehøgskole i 1991 og ligger i Göteborg i Sverige. Skolen startet som en filial av Viskadalens Folkhögskola. AFiG har som mål å fremme et demokratisk og humanistisk grunnsyn.

## Eksterne lenker
* Arbetarrörelsens folkhögskola
Asan Bazajev

**Asan Bazajev** (født 1981) er en kasakhstansk syklist. Han ble profesjonell i 2004, og syklet fra 2006 til 2013 for Team Astana i UCI ProTour.

I 2004 vant han Hellas Tour, men han vant ingen av etappene. Han vant også første etappe i Tyskland rundt i august 2006. I 2008 og 2012 ble han kasakhstansk mester i landeveisritt.

## Meritter

;2003
:19. og 20. etappe, Vuelta a las Americas
:2. etappe, Cinturón a Mallorca
:1. etappe, GP Tell
:4. etappe, Tour de Bulgarie
;2004
:Asiatisk mester, tempo
:Sammenlagt, Tour of Greece
;2005
:3.-plass sammenlagt, Tour de l'Avenir
;2006
:1. etappe, Tyskland rundt
;2008
:Poengtrøya, Tour of Turkey
: Nasjonal mester, landeveisritt
;2012
: Nasjonal mester, landeveisritt

## Fotnoter

## Referanser


## Eksterne lenker
*
Friluftsliv (magasin)

***Friluftsliv*** er et norsk magasin med seks årlige utgivelser. Bladet dekker det meste av aktiviteter i naturen, herunder fotturer, skiturer, kano, kajakk, ekspedisjoner og fjellsport. Hovdevekten legges på opplevelser i norsk natur. Bladet skriver også om tema som turutstyr, turmat og politiske og forvaltningsmessige sider ved temaet friluftsliv. Første utgave kom i 1997.
Eberhard Fechner

**Eberhard Fechner** (født 21. oktober 1926 i Liegnitz i Schlesien, død 7. august 1992 i Hamburg) var en tysk skuespiller, teater- og filmregissør, særlig av dokumentarfilm, 

Fechner studerte ved skuespillerskolen til Deutsches Theater i Berlin fra 1946 til 1948. Han debuterte der ved «Kammerspiele» i 1947. Senere var han engasjert ved flere teatre i Berlin, Hamburg, Hannover og Celle. Fra 1961 arbeidet han som regiassistent ved Piccolo Teatro i Milano. Fra 1963 arbeidet han igjen i Tyskland som skuespiller og regissør.

Fra 1953 hadde Fechner film- og fjernsynsroller. I 1965 ble han engasjert som regiassistent i NDR. Han fikk etterhvert muligheten til å lage egne filmer og fikk dokumentarfilm som hovedinteresse. Han var en begavet intervjuer. I 1975 intervjuet han de gjenlevende medlemmene av vokalgruppen Comedian Harmonists for en dokumentarfilm, og i 1979&ndash;1981 flere vitner og anklagede i Majdanek-rettssaken. Han greide gjennom tålmodig lytting og spørring å lokke fram svært personlige, kontroversielle og dypt gjemte minner hos sine intervjuobjekter.

## Referanser


## Eksterne lenker
*
Bolsjojteateret

**Bolsjojteateret** (russisk: Большой театр, *Bolsjoj teatr*, norsk oversettelse: *store teater*) er et teater i Moskva i Russland, som hovedsakelig viser opera, operetter og ballett.

Teatret ble grunnlagt i 1776 av prins Peter Urussov og Michael Maddox. I begynnelsen ga teatret forestillinger i private hjem, men i 1780 kjøpte det Petrovkateatret og begynte å produsere skuespill og operaer.

Den nåværende bygningen ble bygget på Teatralnajaplassen i 1825 for å erstatte Petrovkateatret, som ble ødelagt i brann i 1805. Det nye teateret var designet av arkitekten Osip (Joseph) Bove, som også hadde bygget det nærliggende Malyjteatret i 1824.

På denne tid var alle russiske teatre tsarens eiendom. I Moskva og St. Petersburg var det to teatre, et til opera og ballett og et annet til tragedier og komedier. Opera og ballett ble sett på som finere enn drama, og operaen ble kalt for «det store teater» («bolsjoj» er det russiske ordet for «stor» eller «storslått»), mens dramateatret ble kalt «mindre teater» («malyj» er det russiske ordet for «liten»).

Teatret ble innviet 18. januar 1825. I begynnelsen presenterte det bare russiske stykker, men i 1840 utvidet en også utenlandske verk. En brann i 1853 gav omfattende skader og gjenoppbyggingen skjedde under ledelse av Albert Kavos, Caterino Kavos sønn, selv en operakomponist. Teatret åpnet igjen i 1856. Under andre verdenskrig ble teatret skadet av bomber, men ble raskt reparert. 

Teatret er i dag mest kjent for sitt ballettensemble, Bolsjojballetten.

## Eksterne lenker
* 
* Google Maps satellite photo
* Moscow-Life: A brief introduction to the Bolshoi theatre, with user reviews!
* Chief Conductors
* Bolshoi Theatre School in Brazil website (in English)
Gandhi

**Gandhi** kan ha flere betydninger:

## Personer
**Gandhi** er slektsnavnet til mange fremtredende indiske politikere og ledere i to ulike slekter.

Den ene slekten stammer fra **Mohandas Karamchand Gandhi** (1869&ndash;1948), velkjent som **[[Mahatma Gandhi]]**, en av lederne i Indias uavhengighetsbevegelse og kjent i India som landsfader. Blant hans etterkommere er:
*Harilal Gandhi (1888&ndash;1948), eldste sønn til Mahatma Gandhi
*Manilal Gandhi (1891&ndash;1956), andre sønn til Mahatma Gandhi og far til Arun Gandhi
*Ramdas Gandhi (1897&ndash;1969), tredje sønn til Mahatma Gandhi
*Devdas Gandhi (1900&ndash;1957), yngste sønn til Mahatma Gandhi
* Samaldas Gandhi, kusine til Mahatma Gandhi som ledet *Arzi Hukumat* under Junagadh-krisen
*Rajmohan Gandhi, en biograf og barnebarn av Mahatma Gandhi
*Arun Gandhi, direktør for M. K. Gandhi Institute for Non-violence og femte sønnesønn av Mahatma Gandhi
*Ela Gandhi, sørafrikansk politiker og barnebarn av Mahatma Gandhi 
*Gopalkrishna Gandhi, indisk politiker og barnebarn av Mahatma Gandhi
*Tushar Gandhi, indisk politiker og fredsaktivist og oldebarn av Mahatma Gandhi

Den andre slekten stammer fra den en indiske politikeren og journalisten **[[Feroze Gandhi]]** (1912–1960), som var gift med Indira, datter til Indias første statsminister Jawaharlal Nehru. Denne familien er ikke i slekt med Mohandas Gandhi. Prominente medlemmer av denne slekten er:
*Indira Gandhi (1917&ndash;1984), statsminister i India (1966&ndash;1977, 1980&ndash;1984); datter av Jawaharlal Nehru
*Sanjay Gandhi (1946&ndash;1980), sønn av Indira Gandhi
*Maneka Gandhi, enke etter Sanjay Gandhi
*Varun Gandhi, sønn av Sanjay and Maneka
*Rajiv Gandhi (1944&ndash;1991), statsminister i India (1984&ndash;1989), sønn av Indira Gandhi
*Sonia Gandhi (født 1946), enke etter Rajiv Gandhi, leder av Kongresspartiet 2004–2006
*Rahul Gandhi (født 1970), sønn av Sonia Gandhi og Rajiv Gandhi
*Priyanka Vadra (født 1971), datter av Sonia Gandhi og Rajiv Gandhi

## Populærkultur
### Film
**[[Gandhi (film)|Gandhi]]* (1982), en prisvinnende film regissert av Richard Attenborough. Gandhi er portrettert med Ben Kingsley i tittelrollen. Filmen vant åtte Oscarstatuetter inkludert prisen for beste film.

### Musikk
*Propagandhi, et canadisk politisk punk-band.
*Gandhi, et rockeband fra Costa Rica.
*Gandhi er tittelen til en sang av Anne McCue.

## Litteratur
*Sofri, Gianni. 1995. *Gandhi and India: A Century in Focus*. English edition translated from the Italian by Janet Sethre Paxia. The Windrush Press, Gloucestershire. 1999. ISBN 1-900624-12-5

__NOTOC__
Jacob Aaland

**Jakob Aaland** (født 27. april 1865 i Randabygd ved Hopland i Stryn, død 18. oktober 1950 i Gloppen) var lærer, lokalhistoriker og statsstipendiat. 

Han var husmannssønn, gikk på Amtsskolen på Apalset i Gloppen vinteren 1881-1882, og tok siden eksamen ved Stord lærarskule i 1884. Han var deretter lærer i 48 år, først på Østlandet, deretter 1892-1932 i Bergen. 

Mens han var i Bergen hadde han flere pauser fra lærergjerningen for andre oppgaver. Han skrev en lang rekke bygdebøker, og 1917-1919 var han redaktør i *Fjordenes Blad* (frå 1921: Fjordabladet) på Nordfjordeid.  Aaland var med på å stifte Nordfjord historielag i 1907. Statsstipendiat fra 1911.

Jacob Aaland er gravlagt på Fredly kirkegård ved Sandane. En byste ble reist ved Rand skole i 1976 til minne om Aaland. En annen står på Nordfjord Folkemuseum på Sandane.

## Bibliografi
* *Nordfjords lensherrer og fogder *. 1898
* *Fra fylkesthingene i Nordfjord i det 17de aarhundrede*. 1904
* *Nordfjord fraa gamle dagar til no : II. Dei einskilde bygder : 1. Eid-Hornindalen*. 1909. Ny utg 1953 ved Edvard Os
* *Nordfjords stortingsrepresentation fra 1814 til nu*. Artikkelserie i *Fjordabladet*, 1925
* *Utsyn yver Stigedalsvegsoga *. 1931
* *Gloppens sparebank i 50 år : (1882–1932)*. 1932
* *Nordfjord fraa gamle dagar til no : II. Dei einskilde bygder : 3. Innvik – Stryn*. 3 bd. 1932. Ny utg. 1974
* *Fitjar : Bygdeskipnad og bygdesoga*. 2 bd. 1933
* *Nordfjord frå gamle dagar til no : II. Dei einskilde bygder : 2. Gloppen-Breim*. 1935
* *Gloppen – Breimn kommunesoga 1838-1937*. 1938
* *Nordfjord fraa gamle dagar til no : II. Dei einskilde bygder : 4. Davik*. 1939
* *Nordfjord fraa gamle dagar til no : II. Dei einskilde bygder : 5:1 : Selje, Sør- og Nord-Vågsøy, gards og ættesoge.* 1943
* *Nordfjord fraa gamle dagar til no : II. Dei einskilde bygder : 5:2 : Selje, Sør- og Nord-Vågsøy, bygdene og bygdesamfunnet.* 1957, utgitt posthumt ved Edvard Os
* «Ovtru og segner samla i Lodalen». I: *Årbok for Nordfjord* 1975
* «Gamall brudlaupsgjerd i Nordfjord». I: *Årbok for Nordfjord* 1982

## Litteratur
* Skrede, P.M.: «Jacob Aaland». I: *Årbok for Nordfjord* 1965
* Djupedal, Reidar: «Jacob Aaland». I: *Årbok for Nordfjord* 1965
* Djupedal, Reidar: «Jacob Aaland og bygdesoga på hundreårsdagen for hans fødsel ». I: *Heimen* 1966
* Djupedal, Reidar: «Jacob Aaland». I: *Heimen* 1983
* «Jacob Aaland til minne». I: *Jul i Nordfjord* 1965
* Tvinnereim, Jon: «Bygdesogepioneren frå Nordfjord». I: *100 år 100 navn. Personer som har preget hundreåret på Nordvestlandet*. Sunnmørposten Forlag, 2000

## Eksterne lenker
* sffarkiv.no biografi, bilder, bauta
* «Jacob Aaland» på Lokalhistoriewiki
Baron de Sigognac

**Baron de Sigognac** er et armagnachus. De ligger i regionen Bas-Armagnac.

I tillegg til sitt lager med gammel armagnac sitter de også på et lager med gammel konjakk. Noen av de gavepakningene de selger består av både armagnac og konjakk.

## Utvalg
* 3-stjerners (***)
* VSOP – minimum 7 års fatlagring
* 10 Ans d'Age
* 20 Ans d'Age
* 25 Ans d'Age
* 50 Ans d'Age
* Millennium – Millesime 1900 – årgangsarmagnac fra år 1900
* 1986 (årgangsarmagnac)
* 1989 (årgangsarmagnac)
* Les Grands Millesimes – gavepakning med årgangene 1947, 1957 og 1967

Utvalget av årgangsarmagnacer vil naturlig nok variere over tid.

## Eksterne lenker
*
Albanerfjellene

**Albanerfjellene** (italiensk: *Colli Albani*) er et fjellområde 20 km sørøst for den italienske hovedstaden Roma og 24 km nord for Anzio. Høyeste punkt i fjellkjeden er Maschio delle Faete med 956 moh. Området har flere oldtidsminner. Nemisjøen og Albanersjøen ligger i to innstyrtede kratere. 

Byer og landsbyer i Albanerfjellene er kjent under navnet Castelli Romani, og består av:
*Albano Laziale
*Ariccia
*Castel Gandolfo
*Colonna
*Frascati
*Genzano di Roma
*Grottaferrata
*Lanuvio
*Lariano
*Marino
*Monte Porzio Catone
*Monte Compatri 
*Nemi
*Rocca Priora
*Rocca di Papa
*Velletri

## Eksterne lenker
*
Dirk Cussler

**Dirk Cussler** (født 1961) er sønnen til den verdenskjente forfatteren Clive Cussler og medforfatter av Dirk Pitt-romanene Black wind og Treasure of Khan.

Han er også president i den frivillige organisasjonen NUMA, som faren stiftet i 1979.

## Referanser
Maudheim

**Maudheim** var en overvintringsstasjon på Kronprinsesse Märtha Kyst i Dronning Maud Land, Antarktis. Stasjonen ble brukt av en norsk-britisk-svensk ekspedisjon i 1949-52, den første internasjonale forskningsekspedisjonen til Antarktis. Maudheimstasjonen bestod av to beboelseshus, lager, radioanlegg med antenne og diverse meteorologiske installasjoner og var beliggende på isbremmen Quarisen.

Deltakerne i ekspedisjonen fikk Maudheimmedaljen, en spesialutgave av Kongens fortjenstmedalje i sølv. 

Maudheim ble besøkt av en norsk antarktisekspedisjon åtte år senere. Stasjonen var da helt dekket av is. Kun to meter av det ti meter høye meteorologiske tårnet stakk opp av isen.

## Referanser


## Litteratur

*
All India Muslim League

**All India Muslim League** var et politisk parti som ble grunnlagt i Dhaka i Britisk India i 1906. Partiet ble etter hvert den drivende kraft i dannelsen av Pakistan som en separat, muslimsk stat. Etter at Britisk India ble uavhengig fra Storbritannia og statene India og Pakistan var opprettet fortsatte partiet som et minoritetsparti i deler av India, spesielt i Kerala. 

I Pakistan dannet partiet landets første regjering, men falt fra hverandre i løpet av 1950-årene etter et kupp fra hæren. En eller flere fraksjoner av det forhenværende «All India Muslim League» har hatt makten i de fleste regjeringer i Pakistan siden 1947. I Bangladesh ble partiet gjenopplivet i 1976 og vant 14 parlamentsplasser i 1979, etter det har imidlertid partiet forvitret.

## Tidligere historie
I 1886 ble Educational Conference grunnlagt av Syed Muhammadan, men et selvpålagt forbud hindret den nye foreningen fra å diskutere politikk. Det opprinnelige målet var å gå inn for britisk utdannelse, spesielt innenfor vitenskap og litteratur, blant muslimer fra India. Konferansen, i tillegg til å generere midler Aligarh muslimske universitet for å motivere den muslimske overklassen til å foreslå en utvidelse av utdanningsløftet andre steder - kjent som Aligarh-bevegelsen. I sin tur bidro denne nye bevisstheten om muslimske behov til å stimulere en politisk bevissthet blant flere muslimer. 

Grunnleggelsen av et muslimsk politisk parti på nasjonalt nivå, ble sett på som viktig i 1901. Den første fasen av grunnleggelsen var et møte som ble avholdt i Lucknow i september 1906, og representanter fra hele India var til stede. Sultan Muhammad Shah (også kjent som Aga Khan III) ble utnevnt til den første ærespresidenten, for den muslimske ligaen. Det var også seks visepresidenter, en sekretær og to felles-sekretærer som opprinnelig ble utnevnt for en tre-års-periode, fra forskjellige provinser. Ligaens grunnlov ble utformet i 1907.

Politisk sett fantes det enhet mellom muslimske og hinduistiske ledere i tiden etter første verdenskrig, karakterisert som Kalifat-bevegelsen. Men forholdet ble deretter mer avkjølt etter at kampanjen var avsluttet i 1922. Muhammad Ali Jinnah ble desillusjonert av politikk, etter mislykket forsøk på å grunnlegge en hindu-muslimsk allianse, og han tilbrakte mesteparten av 1920-årene i Storbritannia. Ledelsen av ligaen ble overtatt av Sir Muhammad Iqbal, som i 1930 fremmet kravet om en egen muslimsk stat i India.

Troen på at hinduer og muslimer var to forskjellige nasjoner som ikke kunne bo sammen i samme land, ble mer populær blant muslimer. To-statsløsningen ble avvist av kongress-lederne, som favoriserte et forent India. Fram til 1937 hadde Muslim League forblitt en organisasjon av indiske muslimer. Ledelsen i Muslim League begynte deretter masse-mobilisering, og ble et mer populært parti blant de muslimske massene i løpet av 1940-tallet.

## Eksterne lenker
*
Bjarne Aagaard

**Bjarne Aagaard** (1873–1956) var shippingmegler, konsul, grunnlegger av Farristapperiet, forfatter av hvalfangsthistorie og oversetter av lyrikk.  

Han dro til sjøs som femtenåring, og besøkte både Nord- og Syd-Amerika før han fikk ansettelse ved et shippingkontor i Glasgow. I 1892 hadde han blitt leder for firmaets avdeling i Greenock; i 1893 flyttet han til Hamburg hvor han i 1898 startet eget firma. Etter ønsker fra norske rederier startet han i 1904 virksomhet i Hongkong, med avdelinger i Kobe og Yokohama. 

Han vendte hjem til Larvik i 1914 for å etablere Farristapperiet. Han ledet virksomheten til 1920.

Som pensjonist fra 1925 viet Aagaard seg til et omfattende forfatterskap om hvalfangst og Antarktis' historie. Han agiterte også internasjonalt for Norges interesser i Sydishavet. Hans bibliografi over Antarktislitteratur fra 1950 omfatter 8000 innførsler. Aagaards boksamling, bygget opp for fangsthistorien, ble kjernen i Hvalfangstmuseets bibliotek. Hans to samlinger med gjendiktninger av persisk poesi må sees som et interessant sidespor i Aagaards energiske og allsidige virksomhet.

Han giftet seg i 1907 med svenske *Cecilia, født Bergdahl* (1876-1964) og var svensk visekonsul fra 1920. Han var statsstipendiat fra 1941. 

## Bibliografi
* *Hamburg: commercially considered*. London, 1899
* *[[Omar Khayyam]] av Nishapur*. 1926
* *[[Hafiz]] av Shiraz*. 1927
* *The "Norvegia"-expedition and Bouvet Island*. 1928
* «Antarctic whaling and exploration» I: *The Scottish geographical magazine*, vol. XLV, Jan., March, 1929
* *Den gamle hvalfangst : Kapitler av dens historie*. 1933
* *Antarktis 1502-1944 : Oppdagelser, naturforhold og suverenitetsforhold*. 1944
* *Den gamle hvalfangst : Kapitler av dens historie 1767-1886*. 1944 
* *Oppdagelser i Sydishavet fra middelalderen til Sydpolens erobring*. 1946
* *Iran : Irans historie, religion, kultur- og litteraturhistorie fra oldtiden til Timur Lengs død*. 1958. Manuskript  
* *Fangst og forskning i Sydishavet*. Gyldendal , 1930-1950 – 4 bind i 5 
** 1 : *Svunne dager*. 1930. 
** 2 : *Nye tider*. 1930. 
** 3, del 1: *Antarktikas historie : (1502–1840).* 1934. 
** 3, del 2: *Antarktikas historie : (1840–1933).* 1934.
** 4: *Antarktisk- og hvalfangstlitteratur*. 1950

## Referanser


## Litteratur
* Langberg, Christian Bjelland. «Bjarne Aagaard 70 år» I: *Norsk hvalfangst-tidende*. Jan. 1943
* Ringstad, Jan Erik. «Bjarne Aagaard and his Crusade against Pelagic Whaling in the late 1920s» I: *Whaling and History II. New Perspectives*. Sandefjord 2006
* Ringstad, Jan Erik. «Who owns the History of Whaling? The Norwegian Whaling Industry and the Writing of Modern Whaling History» I: *Whaling and History III. Papers Presented at a Symposium in Sandefjord on the 18th and 19th of June 2009*. Sandefjord 2010

## Eksterne lenker
* hvalfangstmuseet.no Aagaards boksamling
* Østlandsposten Om Aagaards bidrag til Larvik bibliotek
* Australian Antarctic Data Centre om Aagaard Islands
* genealogi.se portrett og biografi for hustruen *Cecilia Aagaard*
* Digitalt fortalt: «De dødsdømte» (skrevet av Jan Erik Ringstad, Sandefjordmuseene) (besøkt 16. mars 2012)
Vesen

:*Se også [[ånd]]evesen, [[overnaturlig vesen]] og [[fabelvesen]] for å lese om det*

**Vesen** er et norsk black og thrash metal-band fra Oslo og Romerike. Bandet ble startet i slutten av 1998. På denne tiden var Khonsu vokalist i bandet, men i mai 2001 tok Skrappar over, før han ble erstattet med Thomas Ljosåk i 2001 som også spiller gitar. Vesen har nå to vokalister som også er gitarister, samt en bassist og en trommeslager.

## Medlemmer
### Dagens medlemmer
* Thomas Ljosåk &ndash; Gitar og vokal
* Ronny Østli &ndash; Gitar og vokal
* Stein Sund &ndash; Bass og vokal
* Dag Olav Husås &ndash; Trommer og vokal

### Tidligere medlemmer
* Kenneth Solbø Andersen - Bass 
* Khonsu &ndash; Vokal (desember 1998&ndash;mai 2001) 
* Erilaz &ndash; Bass (juli 1990&ndash;november 2002) 
* David Lie (aka evil_dave) &ndash; Bass (nov 2002&ndash;april 2003) 
* Skrappar &ndash; Vokal (juni 2001&ndash;juli 2003)
* Christen Smith Volle &ndash; Session bass (juli 1999)

## Diskografi
### Studioutgivelser
**[[Ugly]]* (2005)
**[[Desperate Mindless Aggression]]* (2009)
* Goat Cargass Rising (2011)
* This Time It's Personal (2012)
* Rorschach (2016)

### Demoer
**Ildhåp* (1999)
**From the Sickest Minds* (2001)
**Disturbance* (2002)
**Masterpiece* (2003)

## Eksterne lenker
* 
*  Vesens offisielle hjemmeside
Sandved skole

:*Må ikke forveksles med [[Sandve skule]] i Karmøy kommune i Rogaland.*

**Sandved skole** er en barneskole på Sandved i Sandnes.
Det er 27 klasser med til sammen 630 elever på skolen. Det er omtrent hundre ansatte på skolen inkludert administrasjon lærere og SFO. Rektoren heter  Siri Selvikvåg Wernø. 

Skolen ligger i et boligområde ca. 2 km. sørvest for Sandnes sentrum. Gand kirke og Sandved barnehage er nærmeste naboer. Det har de siste årene blitt bygget ut flere boligfelter i Sandved krets, så skolen har vokst fra 434 elever i 1998 til 508 elever i 2005. Skoleåret 2009/10 er det ca. 485 elever.  

Sandved skole har ikke kapasitet til å ta imot alle elever, og derfor må 7 trinnet i løpet av perioden fra 2019 til 2022 flytte et annet sted. Det er i 2018 stort foreldreengasjement for å få bygget ny skole på Sandved. 

Sandved skole er den største barneskolen i Sandnes.

## Eksterne lenker
* Min Skole – Sandved skole
Grorud stasjon (jernbane)

**Grorud stasjon** ligger nær bunnen av Groruddalen, ved Østre Aker vei. Stasjonen ble åpnet så tidlig som i 1854, og trafikkeres av lokaltogene mellom Spikkestad og Lillestrøm på Hovedbanen.

De engelske ingeniørene som bygde Hovedbanen i 1854 kalte stasjonen for Grorud, til tross for at den lå på Furuset-siden.

## Litteratur
* 
* 

## Eksterne lenker
Hastati

***Hastati*** (entall: *hastatus*, fra hasta) var en tidlig form for romersk legionær. Det var de minst erfarne soldatene og ble satt i første linje i en legion. Opprinnelig kjempet de med spyd, senere fikk de sverd. Opprinnelig var de også de fattigste soldatene som ikke hadde råd til god utrustning. 

Hastani opphørte som gruppe av soldater ved Marius' militærreformer i år 107 før Kristus. Da hadde romerne for lite folk etter å ha kjempet mot Iugurtha i Afrika og germanske stammer i nord. Da ble det etablert et system med leiesoldater i stedet for at man hadde soldater som tjente sin hjemby. Alle ble utstyrt med samme utstyr, skaffet til veie av staten.
Hastati ble ofte brukt som vaktsoldater for høytstående romere.
Hasta

***Hasta*** er det latinske ordet for spyd. *Hastae* ble båret av tidlig romerske legionærer, og gav opphavet til deres navn, hastati. Senere i republikken, ble hastatiene i stedet utstyrt med pilum og gladius, og *hasta* ble bare brukt av triarii.
Boston-Maine Airways

**Boston-Maine Airways** (BMA) var et amerikansk flyselskap fra Portsmouth i New Hampshire i USA. Det fløy regionalruter under *Pan Am Clipper Connection* navnet. Selskapets hovedbase var Pease International Airport, Portsmouth. Selskapets passasjerlisens ble trukket av det amerikanske transportministeriet i februar 2008.

## Destinasjoner
Boston-Maine Airways fløy i oktober 2006 til  følgende flyplasser:
*USA
**Connecticut
***New Haven (Tweed New Haven Regional Airport) 
**Florida
***Sanford (Orlando Sanford internasjonale lufthavn)
**Maryland
***Baltimore (Baltimore–Washington internasjonale lufthavn) 
**Massachusetts
***Bedford (Hanscom Field)
**New Hampshire
***Portsmouth (Pease internasjonale lufthavn)
**New Jersey
***Trenton (Trenton-Mercer Airport)
**New York
***Elmira (Elmira-Corning Regional Airport)

## Flåte
Boston-Maine Airways flåte inneholder følgende fly (mars 2007)

*5 BAe Jetstream 31
*3 Boeing 727-200

## Referanser
Pilum

En **pilum** (latin, flertal *pila*) er en type kastespyd som ble utviklet og brukt i Romerriket. I motsetning til andre kastespyd hadde pilum en pyramideformet odd med en lang hals av jern som utgjorde opp mot en tredel av våpenets lengde. Våpenet ble brukt som lanse i nærstrid, men hovedfunksjonen var som kastespyd. Romerske legionærer kastet en skur av pila i samlet ildgiving mot fienden før de angrep med trukne sverd. I senromerriket ble det også brukt en kortere kastepil, kalt plumbata.

## Historie
Tidlig i den romerske republikken brukte soldatene vanlige spyd etter gresk modell, kalt hasta. Ved utviklingen av de mer fleksible manipel-formasjonene dukket det spesialiserte kastespydet opp. Bakgrunnen var trolig en serie ydmykende nederlag under Samnitterkrigene, der lette samnitter med kastespyd slo de tunge romerske falanksene i gresk stil. Pila ble brukt spesielt effektivt av romerne mot greske falanksformasjoner under slaget ved Pydna i 148 f.Kr.

Under den sene republikken ble de romerske legionene mer standardisert, og under Gaius Marius ble hæren omstrukturert til kohortsystemet og alle legionærer utstyrt med to pila, en lett og en tung. Den tyngre pilumen hadde gjerne et blylodd bak spissen for å gi ekstra vekt. Cæsar bemerket at en skur av pila var effektiv for å bryte opp selv fiendtlige kavaleriangrep under borgerkrigen i 49 f.Kr. Pilum fortsatte å være det standariserte våpenet gjennom resten av republikken og inn i Imperiet, og viser for eksempel på Trajansøylen fra år 113.

Pila ble brukt gjennom hele 200-tallet og inn på 300-tallet, og står nevnt i Vegitius' *De Re Militari* fra slutten av 300-tallet. Vegitius' beskrivelse skiller seg også noe fra de tidligere pila med lang jernhals. På hans tid bar legionærene et enkelt kombinert kaste- og stikkspyd med mothaker og kort shank, kalt et *[[spikulum]]*, eller flere tunge kastepiler kalt *[[plumbata]]e*.

## Konstruksjon og bruk
Pilumens fremste kjennetegn var den lange odden av jern, men en lite, pyramideformet spiss og en lang shank. Shanken var ikke herdet, slik at den vilel bøye seg når spydet traff fienden eller bakken. Dette gjorde det vanskelig å trekke spydet ut av skjold, og hindret fienden i å kunne plukke dem opp og kaste dem tilbake. Den lille, tynne spissen gav spydene god gjennomslagskraft, og ifølge Vegitius kunne de trenge gjennom rustninger. Selve odden var omkring 60 cm lang, og endte bakerst i en tange som var festet til skaftet.

Odden var festet til et treskaft av litt over halvannen meters lengde med to nagler som gikk gjennom tangen. Treskaftet hadde en fortykning øverst som odden var festet i. Noen pila hadde en av naglene erstatte av et trenagle som skulle brekke ved anslag, som en ekstra forsikring om at spydet ikke skulle kunne brukes av motstanderen. Hele spydet var omtrent 2 meter langt. Det fantes både lette pila uten fortykning og med dølle i stedet for tange, samt ekstra tunge pila med et rundt blylodd bakert på odden eller bak fortykkelsen på skaftet.

## Referanser
Knut Børø

**Knut Tore Børø** (født 1948) er en tidligere langdistanseløper og NM-mester som spesialiserte seg på 5000 meter og 10000 meter meter. Han representerte Strindheim IL. Børø er i dag bonde på Hitra.

Under EM i friidrett i 1974 ble han nummer 11 på 5&nbsp;000 m og nummer seks på 10&nbsp;000 m. Han deltok under sommer-OL for Norge i 1972 og 1976, men nådde ikke finalene. Børø ble imidlertid norsk mester på både 5&nbsp;000 m og 10&nbsp;000 m i 1973 og i 5&nbsp;000 m i 1975. For seieren i 1975 fikk han kongepokalen.

Strindheim IL arrangerer årlig *Knut Børø-stevnet*.

## Personlige rekorder
* 3000 meter – 7.49,4 min (1974) 
* 5&nbsp;000 meter – 13.21,8 min (1975)
* 10&nbsp;000 meter – 27.56,2 min (1975)

## Medaljer i norske mesterskap

## Referanser




## Eksterne lenker
* 
* Sport på spiss: Knut Børø
* Strindheim Friidretts historie
* Norske barrièrebrytere på 10&nbsp;000 m.
Ikkevold (tidsskrift)

***Ikkevold*** var et månedlig norsk tidsskrift om ikke-vold, fredsarbeid og pasifisme. Det ble utgitt av Folkereisning mot krig (FMK) og utkom første gang i 1968. 

## Referanser


## Eksterne lenker
*
SCART

**SCART** (forkortelse for **Syndicat des Constructeurs d'Appareils Radiorécepteurs et Téléviseurs**) er tilkoblingsplugger for audiovisuelt utstyr som TV-apparat, DVD-spillere, kabel- og parabolmottagere, videospillere og spillkonsoll. Den markedsføres også som **EuroSCART**. SCART-kontakten har 21 forskjellige pinner og det varierer hvilke tilkoblingspunkter som er i bruk. I SCART-kontakten overføres både lyd-, bilde- og kontrollsignaler. SCART-kontakten kan overføre tre forskjellige typer videosignal: Kompositt, RGB og S-Video, men ikke samtidig. Den ble introdusert i 1977.

Den offisielle SCART-stadarden er beskrevet i CENELEC dokument nummer EN 50049-1. SCART blir også av og til nevnt som IEC 933-1. I Amerika benyttes ofte navnet «EIA Multiport».

## Tilkoblinger

## Eksterne lenker
*
Ah! ca ira

:*For operaen, se [[Ça Ira]]*

**«Ah! Ça ira»** er en fransk revolusjonssang som var særlig populær under den franske revolusjon. «Ah! Ça ira» kan oversettes med «Ah! Det skal gå!» Sangens melodi var opprinnelig et fiolinstykke som var populært før revolusjonstiden.

Sangen har blitt et symbol på den franske revolusjonen. Teksten ble laget av en tidligere soldat og gatesanger som het Ladré. Han hadde tilpasset sangteksten til en kontradans – en type dansemusikk – kalt *Carillon national*, som var blitt svært populær takket være fiolonisten Bécourt ved  teateret i Beaujolais. Dronning Marie-Antoinette hadde også likt denne kontradansen svært godt, og likte å spille melodien på sin cembalo. Melodien er for øvrig også hovedtema i den fjerde satsen av den tyske komponisten Friedrich Witts *Symfoni i A-dur*, som ble skrevet en gang før 1790.

Den franske verdensberømte sangeren Edith Piaf fremførte sangen i 1954. Under åpningskonserten til sommer-OL i Paris i 2024 fremførte det franske heavy metal-bandet Gojira og operasangeren Marina Viotti sangen sammen.

## Refreng
Sangens refreng, som første gang ble avsunget i mai 1790, lyder: 

:*«Ça ira, ça ira! Les aristocrates á la lanterne»*

... som betyr: «Det skal gå, det skal gå! Aristokratene til lyktestolpen!»

## Referanser


## Eksterne lenker
*
Folkereisning mot krig

**Folkereisning mot krig** (FMK) er en norsk pasifistisk organisasjon. Den ble stiftet i 1937 av Olaf Kullmann og Lilly Heber, som norsk seksjon av War Resisters' International. 

FMK gav i tidsrommet 1968–2005 ut tidsskriftet Ikkevold. 

## Eksterne lenker
* 
* 
*  Ikkevolds nettutgave
*
Cerwin-Vega

**Cerwin-Vega** (**CV**) er et amerikansk selskap som produserer lydutystyr, først og fremst høyttalersystemer.

Foretaket ble grunnlagt i 1954 av luftfartsingeniøren Gene Czerwinski(1927–2010), og har siden produsert høyttalere, bilstereoer og PA-systemer. Cerwin-Vega er kjent for store basselementer med en rød ring rundt membranen, og en CV-logo på støvhetta.

I 1974 fikk CV sitt gjennombrudd da de lanserte et lydsystem for kinosaler som ble brukt blant annet på filmen *[[Earthquake]]* (1974). De lavfrekvente vibrasjonene anlegget sendte ut for å simulere jordskjelvene var så kraftige at enkelte kinosaler fikk strukturelle skader etter noen visninger.

I oktober 2002 overtok The Stanton Group Cerwin-Vega, noe som medførte at produksjonen flagget ut fra USA og ble satt til en fabrikk i Kina. Mange mener både lyd og byggekvalitet ble forringet etter dette.

CV og Hi-Fi klubben hadde et tett samarbeid, og det ble lagd noen serier kun for det nordiske markedet, blant annet DC-serien.

1215 er også en høyttaler som regnes som en av de bedre Hifi-høyttalerne fra CV noensinne. De hadde 2x5" mellomtone som er hentet fra blant annet AT-serien. Diskanten er også fra AT / DC-serien. Den hadde en 12" bass som var rettet framover som var plassert på toppen, og en stor 15" bass som var rettet nedover.

1215 kom i en forbedret versjon, 1215 MK2, med ny mellomtone produsert av Peerless. Den samme mellomtonen er også å finne i høyttalene i DC-serien.

## Serier
* HED-serien U-123,A-123,R10,TR 12,TR 15(1970-1980)
* D-serien D-1,D-2,D-3,D-5,D-6,D7,D9 (amerikansk modell navn) europeiske har en E på slutten
* DX-serien DX-1, DX-3, DX-5, DX-7, DX-9
* DC-serien: DC-8, DC-10, DC-12, DC-15 og (DC)1515
* AL-serien: AL750, AL1000(MK1 og MK2), AL752, AL1002
* AT-serien: AT-20 (AT-8*), AT-40 (AT-10*), AT-60, AT-60S, AT-80 (AT-12*), AT-100 (AT-15*)1215SE og 1215SE MKII (*amerikansk modellnavn)
* VF-serien: Gulvmodeller: V-15F, V-12F, V-10F
* VE-serien: Gulvmodeller: VE-15F, VE-12F og VE-8F. Center:VE-5C. Bakhøyttaler: VE-5M. Subwoofer: VE-28SX.
* VS-serien. gulvmodeller VS-8. VS-10. VS-12. VS-15 .
* CLS-serien: Gulvmodeller:CLS-10, CLS-12, CLS-15 og CLS-215. Center: CLS-6C. Bakhøyttaler: CLS-6. Subwoofer:CLS-12S og CLS-15S.
* CVHD-serien: 5.1 system: CVHD 5.1. 2.1 System: CVHD 2.1.
* XLS-serien : Gulvmodeller: XLS-28, XLS 12, XLS 15, XLS 215
* SL-serien : SL5M, SL-8, SL-28, SL-12, SL-15. Subwoofer: SL-10S. Center: SL-25C, SL-45C

## Cerwin Vega-forsterkere
* Cerwin vega a2,6kw, a1,5kw, a0,8kw Kom i salg hos Hi-Fi Klubben i 2005/06. a2,6kw2 a1,5kw2 a0,8kw2 (mk2 av kw-serien kom i november 2007). Dette var en PA basert forsterkerserie som var gjort mer hifi og hjemmebrukvennlig. En 2,6kw(2) forsterker ga 2x450w rms i 8 ohm og kostet kr  da den kom.
* Cerwin-Vega hed 60 og hed 110.
* Cerwin-Vega A-200 2x50w Class A 
* Cerwin-Vega A-400 2x100w Class A
* CXA8i og CXA10i ble lansert i 2014. Oppdaterte versjoner av CXA-serien, med Auto standby, for å følge EU-reglement.

## Eksterne lenker
*  Cerwin-Vega
Melkeallergi

**Melkeallergi** er kroppens immunologisk reaksjon på proteiner som fins i melk fra dyr. Dette kan resultere i plager som oppkast, diare og utsletter rundt munnen. Symptomene kan komme ganske raskt etter inntak av melk, men kan også komme gradvis i løpet av flere dager.

Det fins ingen direkte behandling av melkeallergi, bortsett fra å kutte ut melkeprodukter.
Melkeallergi er den vanligste formen for matvareallergi blant barn, og påvirker mellom 2% og 3% av alle spedbarn. Omtrent 13 % til 20 % av alle barn med melkeallergi er også allergisk til storfekjøtt på grunn av proteinlikheter. 
Det er viktig å være klar over at melkeallergi ikke er det samme som laktoseintoleranse noe som heller skyldes mangel av et enzym i tarmene og som oftest kun gir fordøyelseproblemer.

## Referanser
Nardo skolekorps

**Nardo skolekorps** ble offisielt stiftet 18. november 1954 som 
Singsaker skolekorps. Overlærer Erik Øren var den drivende kraft i 
etableringen av skolekorpset og ble også naturlig valgt som korpsets 
første formann. Lærer Inge Ladegård var korpsets første dirigent. 

Etterhvert som antall barn ved Singsaker skole ble mindre besluttet 
Trondheim kommune å nedlegge barnetrinnet ved skolen. En ny skole 
eksisterte på Nardo og det ble besluttet å flytte korpset dit. Navnet 
ble endret til **Nardo skolekorps** 1. januar 1976. 

Korpsets uniform består av røde jakker med hvitt kryssbandolær, sorte bukser 
med hvite sidebånd, sort båtlue, hvit kortarmet skjorte med rød klaff på arm,
sort slips, sorte strømper, sorte sko og hvite hansker. 
 
Høsten 2012 er det ca. 40 medlemmer i **Nardo skolekorps**. Korpsleder er Tore Resell,
hovedkorpsets dirigent er Svein Buan og Trond Erik Krogstad er dirigent
for aspirantene.

## Eksterne lenker
* 
*
Danish Audiophile Loudspeaker Industries

:*For lyssstyringsstandarden, se [[Digital Addressable Lighting Interface]]. DALI kan også ha [[Dali (andre betydninger)|andre betydninger]]*

**Danish Audiophile Loudspeaker Industries** (**DALI**) er en dansk produsent av høyttalere. Firmaet ble grunnlagt i 1983 av Peter Lyngdorf.

Høyttalere fra DALI har tradisjonelt blitt solgt primært i Skandinavia, men ble i 2004 solgt i over 40 land rundt i verden.

Høyttalerne er beregnet for noe dyrere stereoanlegg med en lydgjengivelse som er naturtro uten kunstig økning eller demping av noen del av frekvensspekteret. I hvert kabinett benyttes det ofte flere høyttalerelementer for de forskjellige delene av frekvensspekteret i tillegg til bassrefleksrør. Mange av høttalerne er høye og smale kabinetter som er beregnet til å stå på gulvet.

## Produkter (i salg)

### Kubik
Aktive høytalere med Bluetooth, USB, optisk og Analog inngang.

Kommer i utgavene:

### Zensor

### Ikon mk2

### Mentor

### Fazon

### Helicon mk2

### Epicon

## Eksterne lenker
* 
* Kubik
*
Grime (musikk)

**Grime** er en undergrunnsjanger som stammer fra London og har sine røtter i garage, dancehall, Drum'n'Bass og hiphop. Til tross for aggressiv og rask rapping anerkjennes ikke grime som sub-sjanger av hiphop. Produksjonene kjennetegnes av høyt tempo (rundt 140 BPM), dype basslinjer og ofte et sammensatt lydbilde. Musikken har historisk sett vært sterkt knyttet til dubstep, og vokste i stor grad fram sammen på de samme scenene og arenaene i London. Radioprogrammet Dub Dubhead med DJ SHOKK på Radio Nova har siden 2009 hatt grime-musikk i sitt faste repertoar.

Grime-artister, produsenter og grupper inkluderer blant annet:
* Dizzee Rascal
* Wiley
* Lethal Bizzle
* Kano
* Lady Sovereign
* JME
* Skepta
* Frisco
* Ghetts
* Roll Deep
* Boy Better Know
* The Movement
* DaVinChe
* DJ SHOKK (Norsk DJ)
* Jammz
* Crazy Titch
* Stormzy
* Olja Beats (Norsk)
Schnauzer

**Schnauzer** (FCI #182) eller **mellomschnauzer** som den ble kalt tidligere, er en hunderase med tysk opprinnelse og engelsk rasestandard.

Schnauzeren ble fram til 1800-tallet ansett å være en strihåret pinscher. Pelsen består av stri og hard dekkpels, og har en tett underull må trimmes for at den skal bevare sin flotte struktur og farge. Rasenavnet stammer fra det karakteristiske snutepartiet, som på tysk heter *schnauze*. Schnauzerens opprinnelse er uklar, men typen kan nedstamme fra den såkalte *[[biberhund]]en* og andre rottehunder (kanskje blant annet pinscher) som tidligere fantes i Mellom-Europa. Schnauzer er den eldste av schnauzerene. De to andre er henholdsvis riesenschnauzer og dvergschnauzer.

Schnauzeren finnes i to fargevarianter, det er sort og salt/pepper. Sistnevnte er den mest tallrike varianten. Størrelsen på en schnauzer er cirka 45-50 centimeter.

## Eksterne lenker
* Norsk Schnauzer Bouvier Klubb (NSBK)
Svarstadtjernet

**Svarstadtjernet** er et lite vann som befinner seg akkurat på kommunegrensen mellom Nes og Lillestrøm kommuner i Akershus. Det ligger ikke langt fra Aulifeltet, og benyttes som badeplass om sommeren. Det er svaberg på begge langsidene av tjernet med oppbygd bålplass på den ene siden. Tjernet er et populært turmål for beboere både på Aulifeltet, Rånåsfoss og Blaker. Det er satt ut ørret i vannet.

Svarstadtjernet munner ut i en bekk som renner mot Blaker via en mindre kløft i skogen. Skogbunnen her er kalkholdig med vekst av blåveis enkelte steder.

Tjernet ligger relativt høyt i terrenget og fra et utsiktspunkt i nærheten i retning nordøst fra tjernet kan man se til Tryvannstårnet i Oslo.

Familien Svarstad bygget en hytte på en høyde ved tjernet på 1980-tallet. Hytten ble utsatt for skadeverk, og brant etter noen år ned. Rester av fundamentet kan fremdeles ses.

## Referanser